Արտերկրից հատուկ իրենց օգնելու նպատակով ժամանած հյուրին բնակիչները սիրով ընդունեցին: Կոշա Ջոուբերտը դասընթացի, խաղերի և սլայդերի ցուցադրության միջոցով բնակիչներին փոխանցեց էկոգյուղի հիմնական գաղափարը՝ ցույց տալով, որ որդեգրելով էկոգյուղի սկզբունքները համայնքը կարող է առավել զարգանալ և կատարված աշխատանքն առավել արդյունավետ դարձնել: Էկոգյուղերի գլոբալ ցանցի գործադիր տնօրենը Մոզրով համայնքի բնակիչներին ներկայացրեց համաշխարհային փորձից մի քանի օրինակ, որտեղ տարբեր երկրներ կարողացել են էկոգյուղի գաղափարի սկզբունքները որդեգրելով ծաղկեցնել իրենց համայնքը: Խաղերի միջոցով վերջինս գործընթացի մեջ ներգրավեց բնակիչներին, որոնք չէին թաքցնում իրենց հետաքրքրվածությունը: